
Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare ,,Proiectul de Hotărâre privind aprobarea Regulamentului de Organizare şi Funcţionare  al aparatului   de specialitate al primarului oraşului Boldeşti-Scăeni”.
	În baza OUG nr. 57/2019 privind Codul administrativ şi a Legii nr. 53/2003 Codul muncii, republicată, cu modificările şi completările ulterioare, vă prezint următoarele:	
Potrivit  Codului administrativ, aprobat prin OUG nr. 57/2019, aparatul de specialitate al Primarului cuprinde totalitatea compartimentelor funcţionale, fără personalitate juridică, de la nivelul unităţii administrativ-teritoriale, precum şi secretarul general al unităţii administrativ-teritoriale. Primarul, personalul din cadrul cabinetului primarului, viceprimarul, personalul din cadrul cabinetului viceprimarului, precum  şi administratorul public nu fac parte din aparatul de specialitate. De asemenea, compartimentul funcţional este o structură funcţională constituită în cadrul de specialitate al primarului,  formată din persoane cu atribuţii şi sarcini relativ stabile, subordonate unei autorităţi unice; compartimentul de resort reprezintă un compartiment funcţional.
Potrivit prevederilor art. 129 alin. (2) lit. „a” din OUG nr. 57/2019 privind Codul administrativ, consiliul local are atribuţia privind organizarea şi funcţionarea aparatului de specialitate al primarului, iar la alin. (3) al aceluiaşi articol aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului.  În cadrul aparatului de specialitate îşi desfăşoară activitatea atât funcţionari publici cât şi personal contractual.
De asemenea, dispoziţiile art. 40 alin. (1) din Legea nr. 53/2003, Codul Muncii, republicat, cu modificările și completările ulterioare, prevăd că angajatorul are obligația să stabilească organizarea şi funcţionarea unităţii.
        Regulamentul  de Organizare și Funcționare al aparatului de specialitate al Primarului Oraşului Boldeşti-Scăeni, a fost aprobat prin HCL nr. 130/30.08.2022. 
	Regulamentul necesită modificări în sensul trecerii anumitor atribuţii de la Serviciul Patrimoniu Local şi Monitorizare Servicii Publice la Serviciul Buget finante, contabilitate, impozite si taxe, resurse umane şi salarizare.    
          Având în vedere cele expuse,  propun următoarele:
- aprobarea Regulamentului de Organizare și Funcționare al aparatului de specialitate al Primarului Oraşului Boldeşti-Scăeni, în forma actualizată prevăzută în Anexă;
- Regulamentul  de Organizare și Funcționare al aparatului de specialitate al Primarului Oraşului Boldeşti-Scăeni, aprobat prin HCL nr. 130/30.08.2022, să îşi încetează aplicabilitatea.
În speranţa aprobării, vă mulţumesc anticipat!


PRIMAR,
BUCUROIU CONSTANTIN

